SET พลิกปิดลบ 11 จุด วิตก “โควิด-19” แพร่ระบาดต่อเนื่อง ฟากโบรกฯแนะเทรดระยะสั้น
SET พลิกปิดลบ 11 จุด วิตก "โควิด-19" แพร่ระบาดต่อเนื่อง ฟากโบรกฯแนะเทรดระยะสั้น โดยดัชนีปิดตลาดวันนี้ ที่ระดับ 1,035.17 จุด ลบ 10.91 จุด หรือ 1.04% มูลค่าการซื้อขาย 6.71 หมื่นล้านบาท
17 มี.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,035.17 จุด ลบ 10.91 จุด หรือ 1.04% มูลค่าการซื้อขาย 6.71 หมื่นล้านบาท
10 หุ้นกดดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ผันผวนค่อนข้างมาก โดยดัชนีฯเคลื่อนไหวทั้งในแดนบวก-ลบ รับแรงกดดันจากความกังวลการแพร่ระบาดไวรัสโควิด-19 ที่ยังไม่คลี่คลาย ขณะเดียวกันก็ยังมีแรงซื้อกลับเข้ามาในระหว่างเทรดทำให้ดัชนีฯสามารถปรับตัวขึ้นได้
ขณะที่ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ โดยภาพรวมตลาดหุ้นทั่วโลกยังผันผวนสูง ทำให้นักลงทุนต่างมีความระมัดระวังการลงทุนในช่วงนี้ และการถือครองหุ้นของนักลงทุนในช่วงนี้จะเป็นระยะสั้น มีผลต่อความผันผวนของตลาดหุ้น
สำหรับแนวโน้มการลงทุนในวันพรุ่งนี้ (18 มี.ค.) นายศราวุธ คาดว่าตลาดฯจะยังผันผวนต่อเนื่อง โดยปัจจัยที่ส่งผลอย่างมีนัยสำคัญ คือ สถานการณ์การแพร่ระบาดของไวรัสโควิด-19 ที่ยังยืดเยื้ออยู่ และวิตกจะกระทบต่อภาพรวมเศรษฐกิจ ขณะเดียวกันยังต้องติดตามสถานการณ์ราคาน้ำมันต่อไป พร้อมแนะลงทุนช่วงนี้ให้เทรดระยะสั้นมากกว่าถือลงทุนระยะยาว
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM มูลค่าการซื้อขาย 5,994.22 ล้านบาท ปิดที่ 16.00 บาท เพิ่มขึ้น 0.40 บาท
PTT มูลค่าการซื้อขาย 5,147.61 ล้านบาท ปิดที่ 26.00 บาท ลดลง 0.25 บาท
CPALL มูลค่าการซื้อขาย 4,476.39 ล้านบาท ปิดที่ 59.50 บาท ลดลง 0.50 บาท
GULF มูลค่าการซื้อขาย 3,213.55 ล้านบาท ปิดที่ 125.00 บาท เพิ่มขึ้น 1.00 บาท
AOT มูลค่าการซื้อขาย 2,553.93 ล้านบาท ปิดที่ 49.50 บาท ลดลง 0.50 บาท
 
ตลาดหุ้นเอเชีย
